als_Latn dik_Latn ron_Latn
Skënderbeu – Vllaznia 1-0
Shënues: Osmanllari 21’
Skënderbeu: Braçe, Ndoci, Hysa, Tako, Potka, Sulollari, Mujollari, Karapanço (Gjergo 41’, Pejo 78’), Myrteza (Minaj 41’, Lisi 69’), Mara, Osmanllari (Fejzolli 66’) Trajner: G. Liçi
Vllaznia: Bajri (Kartula 44’), Kaçupaj, Pusi (Mujaxhi 80’), Dyca (Rajçeviç 40’), Heba, Kraja (Tula 60’), Cela, Radovani, Kurtaj, Erkoçeviç, Miloti (Pjerkta 66’) Trajner: A. Lumi
Gjyqtarë: G. Kamolli, E. Demiraj, A. Doçe (Pogradec)
Skandal përpara ndeshjes së djeshme mes Skënderbeut dhe Vllaznisë. Delegati i ndeshjes, Jimi Mane nga Erseka, nën efektin e alkoolit, në mënyrë të pakuptimtë i tregon gazetarëve vendin për të dalë jashtë fushës edhe pse detyra e medies është të qëndrojë brenda rrethimit të fushës për të marrë informacionet e nevojshme, kjo në bazë edhe të rregullores së FSHF-së. Pa asnjë arsye, delegati Mane thërret edhe forcat e rendit, duke ndalur edhe ndeshjen për disa momente. Forcat e policisë kanë nxjerrë jashtë fushe gazetarët, pa mundur që këta të fundit të kryejnë detyrën e tyre, ndërsa delegati Mane, në mënyrë të paturpshme ka tentuar të godasë gazetarët. Këta të fundit e kanë ndjekur ndeshjen jashtë kangjellave të aneksit të stadiumit “Skënderbeu”. Në gjendje të dehur, pasojë e së cilës ishte edhe reflektimi i akteve të dhunës, në një ndeshje futbolli, FSHF duhet të marrë masat e duhura ndaj delegatit Mane. Është e patolerueshme që njerëz të tillë të “bëjnë” ligjin në efektin e “aluçinacioneve” si pasojë e alkoolit, aq më tepër ndaj medies dhe duke penguar pa shkak punën e gazetarëve. Për sa i përket ndeshjes, Skënderbeu arriti një fitore minimale ndaj Vllaznisë me rezultatin 1-0, ndërsa autori i golit ishte Osmanllari.
Teuta nuk ndalet, Dinamo prek fundin
Dinamo-Teuta 0-2
Shënues: Ndraxhi 24’, Kovaçi 80’
Dinamo: Alushi, Ballhysa, Cubaj, Kurti, Shametaj, Braka, Toçilla, Lala, Daçi, Musabelliu, Dauti (U aktivizuan Hasa, Çipuri, Danaj, Daci) Trajner: Xh. Lloshi
Teuta: Vata, Shala, Lika, Duka, Seferi, Ndraxhi, Përkeqi, Trimi, Domi, Xhymerti, Kovaçi (U aktivizuan Mema, Lajthia, Ozuni, Bejko, Vila) Trajner: G. Begeja
Gjyqtarë: E. Muça, R. Zifla, B. Seferi
Nga një gol për secilën pjesë dhe Teuta merr fitoren e 8-të në kampionat. Suksesi i radhës për bregdetarët u regjistrua dje ndaj Dinamos vendase që mbetet në vendin e fundit të renditjes. Ndraxhi realizoi i pari për Teutën në minutën e 24-t, duke përfunduar pjesën e parë me rezultatin 1-0. Në të dytën, durrsakët do të vazhdonin presionin e tyre në gjysmëfushën e Dinamos dhe do të shpërbleheshin me golin e dytë, me autor Kovaçin. 2-0 dhe Teuta vazhdon e sigurt drejt synimit të titullit.
Shkëndijës i mjafton Xhixha
Shkëndija T. – Brian’s 1-0
Shënues: Xhixha 7`
Shkëndija T.: Sulenji, Mustafaj, Lamaj, Xhaferraj (Mala 41`), Vathi, Luga (Pushaj 46`), Kolushi (Razaj 74`), Hysi (Therçaj 60`), Haxhiu (Paraj 79`), Kratellari, Xhixha Trajner: Sh. Kumbarçja
Brian’s: Pati, Ndoj, Gjoni, Feta, Bushi, Pjetri (Marku 70`), Ujka, Smaçi, Prodani, Rica (Nekaj 58`), Elmazi Trajner: Gj. Filipi
Gjyqtarë: B. Qato, E. Gashi, S. Guzja (Durrësi)
Kartonë të verdhë: Haxhiu
Shkëndija e Tiranës vazhdon të mbetet në ndjekje të Teutës, duke ruajtur hapin e kryesueses. Të besuarit e trajnerit Kumbarçe kanë marrë një fitore të vuajtur dje ndaj Brian’s-it me rezultatin 1-0. Autor i golit ishte Xhixha që shënoi në minutën e 7-të. Megjithatë, Brian’s nuk u dorëzua dhe kërkoi të barazonte, por pa sukses. Pas kësaj fitoreje, Shkëndija e Tiranës mban vendin e dytë me 23 pikë, 2 më pak se Teuta.
Flamurtari rikthehet me goleadë
Flamurtari-Laçi 7-0
Shënues: Sadushi 16’,69’, Qarri 26’,18’, Bocaj 46’, Haruni 47’, Brahimi 50’
Flamurtari: Qirko (Xhakaj 43’), Sadushi, Çakërri, Brahimi, Qarri (Shkurti 50’), Mahilaj, Maze, Xhindi, Tushe, Bocaj, Muça (Haruni 46’) Trajner: G. Mezani
Laçi: Shqahu, Ndoci, Përgjoka, Qerimi, Stafa, Gjoka, Myrtaj, Mihani, M. Stojani, Farku, S. Stojani Trajner: N. Taraziu
Gjyqtarë: L. Dosti, G. Balliu, K. Berberi
Pas dy rezultateve radhazi negative, Flamurtari rikthehet me goleadë, 7-0 në shtëpi, ndaj Laçit. Ai që i hapi rrugën suksesit të të tijve ishte Sadushi, që në minutën e 16-të. Dyfishimi erdhi nga këmbët e Qarrit, në të 18-ën, i cili realizoi edhe golin e tretë në minutën e 26-të. Bocaj realizoi sapo filloi pjesa e dytë golin e katër për Flamurtarin, ndërsa Haruni 60 sekonda më pas e çoi rezultatin në 5-0. Brahimi realizoi të 6-tin në të 50-ën, ndërsa Sadushi 16 minuta më pas mbylli goleadën për Flamurtarin.
hun_Latn uzn_Latn uzn_Latn fuv_Latn lij_Latn als_Latn als_Latn ace_Latn uzn_Latn als_Latn als_Latn als_Latn als_Latn als_Latn gla_Latn als_Latn wol_Latn zul_Latn als_Latn als_Latn als_Latn als_Latn als_Latn uzn_Latn uzn_Latn als_Latn ces_Latn als_Latn